Anonymous 4

Anonymous 4 oli Ameerika Ühendriikides New Yorgis asutatud naisvokaalkvartett, kes viljeles enamjaolt keskaja muusikat, kuid tegi koostööd ka nüüdismuusika heliloojatega nagu John Tavener ja Steve Reichhttp://www.anonymous4.com/about.html.

Ansambel asutati 1986. aastal New Yorgis, algkoosseisus olid Johanna Maria Rose, Marsha Genensky, Susan Hellauer ja Ruth Cunningham. 1998. aastal tuli Cunninghami asemele Jacqueline Horner-Kwiatek. 2008. aastal naasis Cunningham ansamblisse Johanna Maria Rose'i asemele ja oli seal kuni ansambli laialiminekuni.

 Nimi 
Ansambli nimi on vihje anonüümsele inglise muusikateoreetikule (Anonymous IV), kes tegutses 13. sajandi lõpul ja kelle teosed on põhiline teabeallikas Notre-Dame'i koolkonna heliloojate Leoninuse ja Perotinuse kohta.

 Kontserdid 
Ansambel on kontserte andnud kõikjal Põhja-Ameerikas ja esines sageli suurtel rahvusvahelistel muusikafestivalidel. Hooaeg 2003–2004 oli ansambli jaoks viimane täisajaga kontserditurneede ja heliplaatide tegemise periood, kuid ansambli liikmed jätkasid ringreise ja lindistamist ka hiljem üksikprojektidena.

Ansambel tegi kaasa keelpillikvarteti Chilingirian Quartet 2003. aasta plaadil "Darkness Into Light" ja 2012. aasta plaadil "Transcendental Youth" loos "The Mountain Goats", samuti Christopher Tini 2009. aasta plaadil "Calling All Dawns" ja 2014. aasta plaadil "The Drop That Contained the Sea".

Viimane salvestis kvartetil oli CD "1865: Songs of Hope and Home from the American Civil War", millel kõlasid Ameerika kodusõja aegsed laulud koos multiinstrumentalist Bruce Molsky saatega kitarril, bandžol ja viiulil. Ansambel lõpetas tegevuse 2015. aastal, viimane kontsert toimus 22. detsembril 2015 Metropolitani KunstimuuseumisAnonymous 4's last concert took place on December 22, 2015 at the Metropolitan Museum of Art in New York City..

 Eestis 
Anonymous 4 esines 2000. aasta aprillis Tallinnas Niguliste kirikus ja Tartus Pauluse kirikus kontserdiga "1000: a Mass for the End of Time"Sirp, nr. 15, 20 aprill 2000.

 Salvestised 
 An English Ladymass: medieval chant and polyphony (1992)
 On Yoolis Night: Medieval Carols & Motets (1993)
 Love’s Illusion: Music from the Montpellier Codex, 13th-century (1994)
 Miracles of Sant’Iago: Music from the Codex Calixtinus (1995)
 The Lily & the Lamb: chant & polyphony from medieval England (1995)
 A Star in the East: Christmas Music from Medieval Hungary (1996)
 11,000 Virgins: Hildegard of Bingen, Chants for the Feast of St. Ursula (1997)
 A Lammas Ladymass: 13th and 14th Century English Chant & Polyphony (1998)
 Legends of St. Nicholas: Medieval Chant and Polyphony (1999)
 The Second Circle: Love Songs of Francesco Landini (2001)
 Darkness into Light: Tavener, the Bridegroom & other works (Chilingirian String Quartet) (2001)
 1000: a Mass for the End of Time (2000)
 Wolcum Yule: Celtic and British Songs and Carols (2003)
 American Angels: Songs of Hope, Redemption & Glory (2004)
 The Origin of Fire: Music and Visions of Hildegard von Bingen (2005)
 Gloryland (Darol Anger, Mike Marshall) (2006)
 The Cherry Tree: Songs, Carols & Ballads for Christmas (2010)
 Secret Voices: Chant & Polyphony from the Las Huelgas Codex, c.1300 (2011)
 Marie et Marion: Motets & Chansons from 13th-Century France (2014)
 1865: Songs of Hope and Home from the American Civil War (with Bruce Molsky) (2015) http://www.anonymous4.com/discography.html

 Viited 

 Välislingid 
 Ansambli koduleht

Kategooria:Vanamuusikaansamblid
Kategooria:Ameerika Ühendriikide ansamblid